section_heading: Toronto Metros Croatia
paragraph_text: Klub je igrao u Kanadskoj nacionalnoj nogometnoj ligi (Canadian National Soccer League, CNSL) do 1975. godine, kada su se spojili s klubom iz Sjevernoamerične nogometne lige (Norta American Soccer League, NASL), Toronto Metrosom, i formirali klub Toronto Metros Croatia. Za klub su igrale mnoge atraktivne nogometne zvijezde, a jedna od njih je i portugalska legenda Eusébio. Iz tog vremena datira najveći klupski uspjeh, kada je 1976. godine osvojeno prvenstvo Sjeverno-američke profesionalne lige (Soccer Bowl). U finalnom susretu pobjeđeni su Minnesota Kicksi 3:0, pogodcima Eusebia, Lukačevića i Ivaira. Za momčad prvaka igrali su: Paolo Cimpiel, Ted Polak, Željko Bilecki, Ivan Lukačević, Robert Iarusci, Eusébio, Mladen Cukon, Carmen Marcantonio, Ivair Ferreira, Wolfgang Suhnholz, Damir Sutevski, Ivan Grnja, Filip Blašković i Chris Horrocks.<ref>NASL 1976 Champions - Toronto Metros Trenirali su ih hrvatski emigrant Marijan Bilić, bivši Dinamov igrač i Domagoj Kapetanović.Domagoj Kapetanović, Povijest Dinama, preuzeto 12. srpnja 2017.